REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/265-12

7. novembar 2012. godine

B e o g r a d

ZAPISNIK

20. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 6. NOVEMBRA 2012. GODINE

Sednica Odbora je počela u 13,15 časova.

Sednicom je predsedavala Vesna Kovač, predsednik Odbora.

Sednici su prisustvovali i članovi Odbora: Zoran Antić, Vojislav Vujić, Zoran Kasalović, dr Milorad Mijatović, Dušica Nikolić, Dragan Tomić, Zoltan Pek, Đorđe Stojšić, dr Mirko Cvetković i Momo Čolaković, i zamenici članova Odbora Zoran Pralica i Mićo Rogović.

Sednici nisu prisustvovali zamenik predsednika Odbora Radojko Obradović i članovi Odbora: Žika Gojković, mr Božidar Đelić i Bojan Đurić.

Sednici su prisustvovali narodni poslanici Srđan Miković i Gojko Radić, dr Vladimir Marinković i Boško Ristić, zamenici članova Odbora.

Sednici su prisustvovali dr Nebojša Savić, dr Miladin Kovačević i mr Ivan Nikolić, kandidati za predsednika i članove Saveta guvernera Narodne banke Srbije i Đorđe Jeftić, kandidat za direktora Uprave za nadzor nad finansijskim institucijama.

Na predlog predsednika, Odbor je većinom glasova (devet za) utvrdio sledeći

D n e v n i r e d

1. Utvrđivanje Predloga odluke o izboru Saveta guvernera Narodne banke

Srbije;

2. Utvrđivanje Predloga odluke o izboru direktora Uprave za nadzor nad finansijskim institucijama.

**Prva tačka dnevnog reda:** Utvrđivanje Predloga odluke o izboru Saveta guvernera Narodne banke Srbije.

Predsednik Odbora je rekla da je za Savet guvernera Narodne banke Srbije

stigao jedan, zajednički predlog poslaničkih grupa: SNS-a, SPS-a i URS-a, za predsednika Saveta guvernera Narodne banke Srbije predlaže se dr Nebojša Savić, na period od pet godina; za članove Saveta guvernera Narodne banke Srbije predlažu se: 1. Stojan Stamenković, na period od četiri godine, 2. dr Miladin Kovačević, na period od tri godine; 3. mr Nikola Martinović, na period od dve godine; 4. mr Ivan Nikolić, na period od jedne godine.

Na osnovu člana 22. Zakona o Narodnoj banci Srbije („Službeni glasnik

RS“, br. 72/03, 55/04, 85/05 – dr.zakon, 44/10, 76/12 i 76/12), člana 14. stav 5. Zakona o izmenama i dopunama Zakona o Narodnoj banci Srbije („ Službeni glasnik RS“, broj 106/12) i čl. 55. i 203. Poslovnika Narodne skupštine („Službeni glasnik RS“, broj 20/12 – Prečišćen tekst), Odbor za finansije, republički budžet i kontrolu trošenja javnih sredtava, utvrdio je većinom glasova (11 za) Predlog odluke o izboru Saveta guvernera Narodne banke Srbije

Za predsednika Saveta guvernera Narodne banke Srbije bira se dr Nebojša

Savić, na period od pet godina.

Za članove Saveta guvernera Narodne banke Srbije biraju se:

1. Stojan Stamenković, na period od četiri godine,

2. dr Miladin Kovačević, na period od tri godine;

3. mr Nikola Martinović, na period od dve godine;

4. mr Ivan Nikolić, na period od jedne godine.

Odbor podnosi Narodnoj skupštini Predlog odluke o izboru Saveta

guvernera Narodne banke Srbije, sa predlogom da se u skladu sa članom 168. stav 3. Poslovnika Narodne skupštine, uvrsti u dnevni red tekuće Druge sednice Drugog redovnog zasedanja Narodne skupštine.

Odbor je uz ovaj predlog odluke dostavio Narodnoj skupštini biografije i

izjave kandidata o prihvatanju kandidature.

Za predstavnika predlagača na sednici Narodne skupštine određen je

Veroljub Arsić, član Odbora.

Milorad Mijatović je istakao da se Poslanička grupa Socijaldemokratske

partije Srbije pridružuje zajedničkom predlogu poslaničkih grupa.

Momo Čolaković je stavio primedbu na Predlog za Savet guvernera Narodne banke Srbije, u kome nema ni jedne žene, kandidata za člana Saveta.

**Druga tačka dnevnog reda:** Utvrđivanje Predloga odluke o izboru direktora Uprave za nadzor nad finansijskim institucijama.

Poslanička grupa SNS–a je predložila za direktora Uprave za nadzor nad finansijskim institucijama, Đorđa Jevtića.

Na osnovu člana 22. Zakona o Narodnoj banci Srbije („Službeni glasnik

RS“, br. 72/03, 55/04, 85/05 – dr.zakon, 44/10, 76/12 i 76/12), člana 14. stav 5. Zakona o izmenama i dopunama Zakona o Narodnoj banci Srbije („ Službeni glasnik RS“, broj 106/12 i čl. 55. i 203. Poslovnika Narodne skupštine („Službeni glasnik RS“, broj 20/12 – Prečišćeni tekst), Odbor za finansije, republički budžet i kontrolu trošenja javnih sredtava, utvrdio je većinom glasova (11za) Predlog odluke o izboru direktora Uprave za nadzor nad finansijskim institucijama, sa biografijom i izjavom kandidata o prihvatanju kandidature, s predlogom da se po hitnom postupku, u skladu sa članom 168. stav 3. Poslovnika Narodne skupštine, uvrsti u dnevni red tekuće Druge sednice Drugog redovnog zasedanja Narodne skupštine.

Za direktor Uprave za nadzor finansijskim institucijama bira se Đorđe Jevtić, na period od pet godina.

Za predstavnika predlagača na sednici Narodne skupštine određen je

Veroljub Arsić, član Odbora.

Na kraju sednice, Boško Ristić je predložio da služba Odbora ubuduće,

pored toga što šalje materijale za sednice, obaveštava i zamenike članova o vremenu održavanja sednica Odbora.

Sednica Odbora je završena u 13,25 časova.

Tonski snimak 20. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač